Butaninis kiparisas

Cupressus corneyana Carrière, 1855

 Cupressus tortulosa Griff.
 Cupressus torulosa var. cashmeriana (Royle ex Carrière) A.H.Kent, 1900powo.science.kew.org / Cupressus cashmeriana Royle ex Carrière

 Cupressus darjeelingensis (Silba) Silba, 1994
 Cupressus himalaica var. darjeelingensis Silba, 1990
 Cupressus pseudohimalaica Silba, 1994

Butaninis kiparisas (Cupressus cashmeriana) – pušūnų (Pinophyta) skyriaus, kiparisinių (Cupressaceae) šeimos, kiparisų (Cupressus) genties visžalių medžių rūšis.


 Paplitimas ir augavietės 
Nedidelė butaninių kiparisų populiacija padrikai savaime paplitusi gerokai mažesnėje nei 500 km² teritorijoje pietų Azijos rytų Himalajų kalnuose – Butane ir Indijos Arunačal Pradešo valstijoje. Čia iškilę viršutiniuose miško aukštuose auga visžaliuose, ąžuolų dominuojamuose miškuose kartu su žemuosiuose miško sluoksniuose augančiais lauramediniais augalais. Butaniniai kiparisai, augantys aukščiausiose kalnų vietovėse arti jų maksimalios išplitimo ribos, auga kartu su himalajinėmis cūgomis (Tsuga dumosa), o augantys ant uolingų klinties klifų sudaro grynus medynus.

Šiuose subtropinio klimato visžaliuose musoniniuose miškuose 1250–2800 metrų aukštyje, vasarą iškrenta 800–2000 mm lietaus pavidalu kritulių.

Introdukuoti ir kituose budizmo religijos kraštuose – Nepale, Indijos Sikimo valstijoje bei Tibete.

 Apibūdinimas 
Vienanamis medis. Butaninio kipariso laja kūgio ar siauros piramidės formos su dailiai nusvirusiomis šakelėmis. Žvynelių pavidalo smulkūs lapeliai žalsvi su melsvu atspalviu. Vaisiai – nedideli kankorėžėliai.

 Matmenys 
Butaniniai kiparisai vidutinio aukščio ar labai aukšti bei stambūs medžiai su iki 3 m skersmens kamienais. 

Butano Trongso mieste prie Trongsa Dzongo pilies auga apie 60 m aukščiomonumentaltrees.com / Bhutan Cypress close to the Trongsa Dzong in Trongsa, South, Bhutan ir daugiau kaip 6 m kamieno apimties (pagal 2011 m. kovo mėn. duomenis). 

Butano viename nuošalių slėnių, Sabine Miehe, aptiko augančius 95 m aukščio ir 350 cm kamieno skersmenimis butaninis kiparisas, bet nėra oficialaus patvirtinimo.Farjon, A. (2005). Monograph of Cupressaceae and Sciadopitys. Royal Botanic Gardens, Kew. ISBN 1-84246-068-4dendrology.org / Tree of the Year: Taiwania cryptomerioides conifers.org / / Cupressus cashmeriana

 Amžius 
Gyvena apie 700 metų.

 Reiklumas ir atsparumas 
Mėgsta saulėtas vietas. Gerai auga derlingame, pratakiame, neužmirkusiame dirvožemyje, kuris gali būti rūgštus, šarmingas arba neutralus. Atlaiko iki -6–9 °C laipsnių šalčio temperatūrą. Toleruoja miško žvėrelių šakelių apgraužimus.

 Auginimas Lietuvoje 
Jų auginimui Lietuvoje klimatinės sąlygos netinkamos.

 Panaudojimas 
Butano tautinis medis, dažnai asocijuojamas vietovėse turinčiose sąsajas su budizmu. Kaip dekoratyviniai medžiai, auginami ir kitų šalių parkuose.

 Taip pat skaitykite 
 Pasaulio išskirtiniai medžiai

 Šaltiniai 

 Nuorodos 
 wfoplantlist.org / Cupressus cashmeriana Royle ex. Carrière | Anglų k.
 theplantlist.org / Cupressus cashmeriana Royle ex Carrière  | Anglų k.
 conifers.org / Cupressus tortulosa  | Anglų k.
 atreeaday.com / Kashmir cypress  | Anglų k.
 rbge.org.uk / Cupressus cashmeriana Royle ex Carrière  | Anglų k.
 rbge.org.uk / Special trees in Bhutan 2014 (One of the giant cypresses at Tokaling)  | Anglų k.
 rhs.org.uk / Cupressus cashmeriana, Kashmir cypress | Anglų k.
 monumentaltrees.com / The thickest, tallest, and oldest Bhutan Cypresses (Cupressus cashmeriana) | Anglų k.

 Galerija 

Kategorija:Kiparisiniai